CELEX: 62014TN0036
Language: hr
Date: 2014-02-10 00:00:00
Title: Predmet T-36/14: Tužba podnesena 15. siječnja 2014. – St’art i dr. protiv Komisije

5.5.2014   
            
            
               HR
            
            
               Službeni list Europske unije
            
            
               C 135/42
            
         Tužba podnesena 15. siječnja 2014. – St’art i dr. protiv Komisije
   (Predmet T-36/14)
   2014/C 135/54
   Jezik postupka: francuski
   
      Stranke
   
   
      Tužitelji: St’art – Fonds d’investissement dans les entreprises culturelles (Mons, Belgija); Stichting Cultuur – Ondernemen (Amsterdam, Nizozemska) i Angel Capital Innovations Ltd (London, Ujedinjena Kraljevina) (zastupnici: L. Dehin i C. Brüls, avocats)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je tužba dopuštena i osnovana te posljedično poništi pobijane akte:
               
                           —
                        
                        
                           bilo odluku Europske komisije nepoznatog datuma o završetku projekta „Factor SI.2.609157-2/G/ENT/CIP/11/C/N03C011” i posljedičnog ukidanja dodjele bespovratnih sredstava konzorciju koji čine tužitelji;
                        
                     
                           —
                        
                        
                           bilo odluku donesenu 29. studenoga 2013. koja potvrđuje tu odluku;
                        
                     
         
               —
            
            
               naloži protivnoj stranci snošenje troškova postupka uključujući odvjetničke pristojbe i troškove podnositelja zahtjeva.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog u okviru kojeg se navodi povreda obveze obrazlaganja, prava na jednako postupanje i općeg načela dobre vjere u izvršavanju ugovora i uvjeta ugovora s obzirom da je obrazloženje koje je pružila Komisija neprikladno i s obzirom na to da nije ispunjen niti jedan uvjet za raskid ugovora. Tužitelji ističu da činjenica da su ciljevi projekta postignuti drugim sredstvima te da je time projekt izgubio svrhu nije valjani razlog za raskid ugovora o bespovratnim sredstvima.
            
         
               2.
            
            
               Drugi tužbeni razlog u okviru kojeg se navodi prekoračenje i zlouporaba ovlasti te povreda prava na dobru upravu, načela kontradiktornosti i općeg načela „patere legem quam ipse fecisti” s obzirom na to da Komisija nije pružila dokaze o tome je li ispitala očitovanja konzorcija koji čine i tužitelji niti o razlozima zbog kojih je odbila ta očitovanja.